internet vaartha 220 Views
చత్తీస్‌గడ్‌ : ఇండియన్‌ ప్రీమియర్‌ లీగ్‌ (ఐపిఎల్‌) 9వ ఎడిషన్‌లో కింగ్‌ ఎలెవన్‌ పంజాబ్‌ జట్టు కెప్టెన్‌గా దక్షిణాఫ్రికా ఆటగాడు మిల్లర్‌ వ్యవహరించనున్నాడు. కాగా ఈ మేరకు యాజమాన్యం మంగళవారం ఒక ప్రకటన విడుదల చేసింది.ఐపిఎల్‌ 9 నుంచి ప్రారంభం కానున్న ఐపిఎల్‌ 9వ ఎడిషన్‌లో పంజాబ్‌ జట్టుకు డేవిడ్‌ మిల్లర్‌ కెప్టెన్‌గా వ్యవహరించనున్నాడు. గత ఏడాది జరిగిన ఐపిఎల్‌ ఎడిషన్‌లో పంజాజ్‌ జట్టుకు ఆస్ట్రేలియాకు చెందిన జార్జి బెయిలీ కెప్టెన్‌గా ఉన్నారు.డేవిడ్‌ మిల్లర్‌ నాలుగవ సీజన్‌లో పంజాబ్‌ తరపున ఆడాడు.కాగా ఈ సందర్భంగా కింగ్స్‌ ఎలెవన్‌ పంజాబ్‌ యాజమాన్యం మాట్లాడుతూ అంతర్జాతీయ క్రికెట్‌లో ప్రతిభ కలిగిన ఆటగాళ్లలో డేవిడ్‌ మిల్లర్‌ ఒకరు. అతనొక విధ్వంసకర ఆటగాడు,అలాంటి వ్యక్తి మా జట్టులో ఉండటం సంతోషించదగిన విషయం అని పేర్కొంది.పంజాబ్‌ జట్టుకు కెప్టెన్‌గా నియమించడం పై డేవిడ్‌ మిల్లర్‌ మాట్లాడుతూ ఈ సీజన్‌లో జట్టుకు నాయకత్వం వహించడం నాకు దక్కిన గౌరవంగా భావిస్తున్నానని వెల్లడించాడు. యాజమాన్యం, జట్టు సభ్యులు తనపై నమ్మకం ఉంచినందుకు కృతజ్ఞతలు తెలిపాడు.పంజాబ్‌ జట్టు ప్రస్తుతం అనుభంతో నిండిన ఆటగాళ్లతో ఉందని పేర్కొన్న డేవిడ్‌ మిల్లర్‌,భవిష్యత్తులో వచ్చే ప్రతి అవకాశాన్ని సద్వినియోగం చేసుకుంటామని స్పష్టం చేశాడు.కాగా మరోవైపు ఇటీవలే పంజాబ్‌ జట్టు మెంటార్‌ గాఆ టీమిండియా మాజీ ఆటగాడు వీరేంద్ర సెహ్వాగ్‌  నిమితుడయ్యాడు.